Bare fordi din lampeskærm er gået i stykker, behøver du ikke at udskifte hele lampen. Behold i stedet den unikke lampefod, som du fandt på loppemarked eller lampefoden, som har fulgt dig i mange år. En ny lampeskærm er også for dig, der synes, at stuen trænger til fornyelse uden at det skal koste en formue. Vi har mange fine modeller – lige fra den klassiske plisséskærm til den helt enkle hvide variant, der matcher stort set alle fødder. Må der godt komme lidt knald på farver og mønstre, er der masser af muligheder. Vælg den hyggelige og søde model med roser til sommerhuset eller datterens lyserøde prinsesseværelse og modellen med dekorativ tekst til sofabordshjørnet. Er du mere til det ensfarvede, har vi masser af friske bud, fx grøn, lilla og gul.